**СЛУЖБЕНИ ЛИСТ**

**ГРАДА ПРОКУПЉА**

|  |  |  |
| --- | --- | --- |
| **ГОДИНА XVI****Број 65** | **Прокупље****26. Новембар****2024.године** | **Лист излази према потреби**Годишња претплата: 1.000 дин.Цена овог броја износи: 40 дин.Рок за рекламацију: 10 дана |

1

На основу члана 46. Закона о локалној самоуправи („Службени гласник РС“, бр.129/2007, 83/2014-др.закон, 101/2016-др.закон, 47/2018 и 111/2021-др.закон), члана 63. Статута Града Прокупља („Службени лист“ општине Прокупље 15/18), а у вези Програма за рад Савета за безбедност саобраћаја на територији града Прокупља за 2024. годину, Градско веће града Прокупља, на седници одржаној дана 26.11.2024. године, донело је

**ОДЛУКУ**

**О УТВРЂИВАЊУ ТЕКСТА ЈАВНОГ ПОЗИВА ЗА ДОДЕЛУ АУТО СЕДИШТА ЗА ДЕЦУ**

 **I**

Oвом Одлуком утврђује се текст Јавног позива за доделу ауто седишта за децу у циљу унапређења безбедности саобраћаја на територији града Прокупља за 2024. годину.

**II**

Саставни део ове Одлуке јетекст Јавног позива за доделу ауто седишта за децу у циљу унапређења безбедности саобраћаја на територији града Прокупља за 2024. годину, образац пријаве и изјава.

**III**

Ова Одлука се објављује у Службеном листу града Прокупља и на интернет страници града Прокупља, а ступа на снагу наредног дана од дана објављивања.

Број:06-112/2024-02

У Прокупљу,

Дана: 26.11.2024.године

 ПРЕДСЕДНИК

 ГРАДСКОГ ВЕЋА

 Мирослав Антовић с.р.

2

На основу члана 46. Закона о локалној самоуправи („Службени гласник РС“, бр.129/2007, 83/2014-др.закон, 101/2016-др.закон, 47/2018 и 111/2021-др.закон), члана 63. Статута Града Прокупља („Службени лист“ општине Прокупље 15/18), а у вези Програма за рад Савета за безбедност саобраћаја на територији града Прокупља за 2024. годину, објављује се

**ЈАВНИ ПОЗИВ ЗА ДОДЕЛУ АУТО СЕДИШТА ЗА ДЕЦУ**

**I**

**ПРЕДМЕТ ЈАВНОГ ПОЗИВА**

Предмет Јавног позива је додела аутоседишта за децу, а све у циљу подизања свести родитеља о важности правилног и безбедног превожења деце и унапређења вештина везаних за правилно коришћење дечијих аутоседишта, на територији града Прокупља.

Позивају се родитељи са територије Града Прокупља, чија je дете рођено у периоду од 1. јануара 2024. године до дана објављивања овог Јавног позива, односно до 26.11.2024. године, да поднесу захтев за доделу дечијих аутоседишта за путничка возила.

Аутоседишта за децу за путничка возила су следећих техничких карактеристика:

* Седишта су намењена узрасту од 9-36 кг (од 9 месеци до 12 година);
* Димензија седишта: висине од 76 цм-150 цм;
* Аутоседиште поседује сертификат ECE R129/03 (налази се залепљен на сваком седишту).

 **II**

 **КРИТЕРИЈУМИ ЗА ДОДЕЛУ АУТОСЕДИШТА**

Критеријуми за доделу аутоседишта су следећи:

1. пребивалиште најмање једног родитеља на територији Града Прокупља;
2. датум рођења детета (од 01.01.2024. године до 26.11.2024. године);
3. поседовање моторног возила, аутомобила: очитана возачка дозвола и очитана саобраћајна дозвола или копија овлашћења о управљању моторним возилом;

Овим Јавним позивом родитељима ће бити додељено 60 аутоседишта.

Средства су опредељена Одлуком о измени Одлуке о буџету града Прокупља за 2024. годину, бр.06-90/2024-02 од 01.10.2024. године, раздео 5-Градска управа, Функционална класификација 130-Опште услуге, програм 0602-Опште услуге локалне самоуправе, Активност 0001, Функционисање локалне самоуправе и градских општина, економска класификација 512100-Опрема за саобраћај, позиција број 62 у износу од 1.000.000,00 динара.

**III**

**ДОКУМЕНТАЦИЈА ЗА ПОДНОШЕЊЕ ЗАХТЕВА**

Родитељи/старатељи у обавези су да доставе следећу документацију:

* Пријаву за доделу аутоседишта која је саставни део овог Јавног позива;
* Доказ о пребивалишту подносиоца захтева на територији града Прокупља ( очитана лична карта или потврда о пребивалишту);
* Фотокопија извода из матичне књиге рођених за дете;
* Доказ о поседовању моторног возила, аутомобила: очитана возачка дозвола и очитана саобраћајна дозвола или копија овлашћења о управљању моторним возилом;
* Доказ о просечном месечном приходу за последња три месеца која претходе дану расписивања Јавног позива, а за незапослене потврда Националне службе за запошљавање односно потврда фонда ПИО;
* Изјава дата под пуном кривичном и материјалном одговорношћу о тачности и истинитости података.

**IV**

**РОК ЗА ПОДНОШЕЊЕ ПРИЈАВЕ И НАЧИН ПРИЈАВЉИВАЊА**

Рок за подношење пријава на конкурс је 15 дана од дана објављивања Јавног позива.

Пријавни формулар и изјава се могу преузети на писарници Града Прокупља сваког радног дана од 07:00 до 15:00 часова, а исти ће бити објављени и на званичној интернет страници Града Прокупља.

Пријаве се могу доставити и поштом на адресу Градска управа града Прокупља, ул.Никодија Стојановића Татка број 2, Прокупље, са назнаком „За доделу аутоседишта за децу“ или на писарници Града Прокупља.

Јавни позив се објављује на званичној интернет страници града Прокупља и на огласној табли у згради Градске управе града Прокупља.

 **V**

**ОДЛУКА О ИЗБОРУ**

Комисија за спровођење Јавног позива, образована посебним Решењем, сачиниће записник и предлог Одлуке о подносиоцима пријава који испуњавају услове конкурса.Одлуку о додели аутоседишта доноси Градско веће града Прокупља.

Предност у добијању седишта имаће незапослени и родитељи са најнижим примањима.У случају да је број благовремених и уредних пријава већи од броја расположивих аутоседишта, предност ће имати онај подносилац који је раније поднео уредну пријаву па све до коначне расподеле расположивих аутоседишта.

Родитељи/старатељ који су поднели захтев за учешће на конкурсу, морају присуствовати едукацији за правилну употребу аутоседишта, о чему ће бити накнадно обавештени.

ГРАДСКО ВЕЋЕ ГРАДА ПРОКУПЉА

Број: 06-112 /2024-02

У Прокупљу, 26.11.2024. године

 ПРЕДСЕДНИК

 ГРАДСКОГ ВЕЋА

 Мирослав Антовић

3

**ПРИЈАВНИ ФОРМУЛАР ПО ЈАВНОМ ПОЗИВУ ЗА ДОДЕЛУ АУТО СЕДИШТА ЗА ДЕЦУ У 2024. ГОДИНИ**

|  |  |
| --- | --- |
| Име и презиме |  |
| Адреса становања |  |
| Број личне карте |  |
| Контакт телефон |  |
| Датум рођења детета |  |

**Приложена документација:**

1. Доказ о пребивалишту подносиоца пријаве на територији Града Прокупља:

 - очитана лична карта или потврда о пребивалишту;

2. Извод из матичнe књиге рођених детета (фотокопија);

3. Доказ о поседовању моторног возила, аутомобила:

 - очитана возачка дозвола и очитана саобраћајна дозвола или

 копија овлашћења о управљању моторним возилом.

4. Доказ о просечном месечном приходу за оба родитеља задња 3 месеца који претходе дану расписивања Јавног позива , (а за незапослене потврда Националне службе за запошљавање односно потврда фонда ПИО.

5. Изјава дата под пуном кривичном и материјалном одговорношћу о тачности и истинитости података.

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Потпис подносиоца захтева**

4

**ИЗЈАВА**

**подносиоца пријаве којом се потврђује тачност и истинитост података**

 **Ја\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,као родитељ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (навести име детета) овом изјавом, под пуном материјалном и кривичном одговорношћу, изјављујем да су сви подаци наведени у пријавном формулару истинити и тачни, као и у приложеној документацији.**

**Ова изјава чини саставни део документације за учешће на Јавном позиву за доделу ауто седишта за децу у циљу унапређења безбедности саобраћаја на путевима Града Прокупља за 2024. годину.**

 **Давалац изјаве**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_**

***С а д р ж а ј***

1. ***Одлука о утврђивању текста јавног позива за доделу ауто седишта за децу...................1***
2. ***Јавни позив за доделу ауто седишта за децу..........................................................................2***
3. ***Пријавни формулар по јавном позиву за доделу ауто седишта за децу у 2024.години...........4***
4. ***Изјава подносиоца пријаве којом се потврђује тачност и истинитост података.........5***



 Издавач**:** *Скупштина града Прокупља*

 **Лист уредио** *Ивана Обрадовић*

**Главни и одговорни уредник:** *Секретар Скупштине града Прокупља Тања Ђорђевић*